ORI สะท้อนข่าวบวกไปมากแล้ว โบรกฯแนะนำ Fully Valued
ORI หุ้นสะท้อนสิ่งดีไปพอควรแล้ว โบรกฯแนะนำเป็นเต็มมูลค่า
8 พ.ค. 2560

บล.ดีบีเอส วิคเคอร์ส (ประเทศไทย)  ระบุในบทวิเคราะห์ (8 พ.ค.) ว่า  บริษัท ออริจิ้น พร็อพเพอร์ตี้ จำกัด (มหาชน) หรือ ORI มียอดขายไตรมาส 1/60 เพิ่ม 34% เทียบช่วงเดียวกันของปีก่อนเป็น 1.5 พันล้านบาท เปิดขายคอนโดใหม่ 1 แห่ง 2.2 พันลบ. คาดว่ายอดขายไตรมาส 2/60 จะเร่งตัวดีขึ้นเป็น 4-5 พันล้านบาท เพราะเปิดขายคอนโดใหม่มากขึ้นเป็น 4 แห่ง มูลค่า 8.4 พันลบ.
คาดการณ์กำไรหลักไตรมาส 1/60 เติบโตดี 91% เทียบช่วงเดียวกันของปีก่อนเป็น 169 ล้านบาท แต่คิดเป็นเพียง 15% เทียบกับประมาณการทั้งปี น่าจะเป็นกำไรประจำไตรมาสที่ต่ำสุดในรอบปี และทยอยปรับตัวดีขึ้นตามโปรแกรมโอน 2H60 ดีกว่า 1H60 และเสริม Brand ให้ซุปเปอร์สตาร์ ณเดช เป็น presenter และคุณยงยุทธ ชัยพรหมประสิทธิ์มาเป็นที่ปรึกษาการขาย
ลดคำแนะนำเป็น เต็มมูลค่า (Fully Valued) ราคาหุ้นปรับขึ้นมาแล้ว 101% YTD ราคาหุ้นปัจจุบันหากแปลงกลับเป็นราคาก่อน XD (ปันผลเป็นหุ้น)คือ 16.10 บาท P/E ปี 60 และ 61 อยู่ในโซนแพงเทียบกับกลุ่มเป็น 15.4/11.4 เท่า